- mne
                                       udskrift
                                            af
                         sø- & handelsrettens dombog
                                      ____________
                                         dom
afsagt den 8. november 2017.
s-17-16
                                       codan forsikring a/s
                                       (advokat henrik thal jantzen v/advokatfuldmægtig
                                       thomas åkerstrøm nielsen)
                                       mod
                                       ntg projects a/s
                                       (advokat rasmus køie)
sagens indledning og parternes påstande
sagen handler om, hvorvidt ntg projects a/s er erstatningsansvarlig for en transportskade
på en rotor, som indtraf under søtransport fra danmark til usa. hovedspørgsmålet er, om
ntg projects optrådte som kontraherende transportør eller alene formidler. dertil kommer i
givet fald et spørgsmål om ansvarsbegrænsning.
codan forsikring a/s har nedlagt påstand om, at ntg projects a/s skal betale 622.123 kr. til
codan forsikring a/s med tillæg af sædvanlig procesrente fra den 9. september 2016.
                                                    -2-
ntg projects a/s har nedlagt påstand om frifindelse, subsidiært betaling af et mindre beløb.
oplysningerne i sagen
sagens parter
codan forsikring a/s er indtrådt i kravet mod ntg projects som vareforsikrer for den dan-
ske virksomhed haarslev industries.
ntg projects a/s har siden marts 2015 udført globale projektspeditioner og er en del af
koncernen nordic transport group a/s. jonas rotbøl er selskabets direktør og tidligere an-
sat hos haarslev industries a/s.
samarbejdsaftalen mellem haarslev industries og ntg projects a/s
den 22. januar 2015 indgik haarslev industries og ntg projects en samarbejdsaftale, hvoraf
fremgår bl.a. følgende:
      ”artikel 2. omfang, formål og definition
      1. aftalen er indgået med det formål, at jonas rotbøl hjælper haarslev industries med projekt-
      transporterne samt diverse andre shippingrelaterede arbejdsopgaver.
      2. aftalen bygger på åbenhed, samarbejde og tillid parterne imellem.
      3. med projekttransporter forstås shipping fra punkt til punkt af udvalgte, større og oversize
      maskin-emner samt projekt håndtering af komplicerede og omfattende ordre.
      artikel 3. øvrige formaliteter
      1. jonas rotbøl vil få adgang til xal samt haarslev industries e-mail.
      2. jonas rotbøl vil få adgang til en arbejdsplads i søndersø samt vpn forbindelse som hidtil.
      3. jonas vil som udgangspunkt være fysisk at finde på haarslev i søndersø ca. 2 gange om
                                                   -3-
        ugen. nogen gange mere og nogen gange mindre efter behov.
      4. jonas skal samarbejde med shipping afdelingen, således ressourcerne bedst muligt
         optimeres ifm. pakning og læsning.
      artikel 4. betaling, gennemsigtighed og åbenhed
      1. det aftales at jonas rotbøl laver opgaverne til net/net kost efter bedste formåen.
      2. jonas rotbøl modtager 12,5 % i ekspeditionsgebyr for sin ydelser, som løbende tillægges
         fragtregningerne for projekterne.
      3. jonas rotbøl skal konstant sikre haarslev industries den bedste service samt pris.
      4. haarslev industries kan til enhver tid udbede dokumentation af priserne.
      5. der er ydermere aftalt at forfaldende konsulent opgaver kan aftales til timepris 695,00 kr.
         mod timebilag.
      6. fragtregningerne betales løbende måned + 14 dage.
      artikel 5. gyldighed og opsigelse
      jonas rotbøl opsiger sin funktionær kontrakt med haarslev industries per ultimo februar 2015.
      samarbejdsaftalen er herefter gældende, dvs. fra 1 marts 2015 og løber i første omgang i 12 må-
      neder.”
samarbejdsaftalen er underskrevet af jonas rotbøl på vegne af ntg projects. for haarslev
industries underskrev henrik sørensen, som tillige har afgivet forklaring under sagen.
godset, transporten og konstateringen af skade
det fremgår af quotation 757761 af 4. september 2014, at den amerikanske virksomhed jbs
pilgrim’s pride købte en ”tst-100 replacement rotor hm-2266 8mm stainless steel discs” af
haarslev industries for 645.000 usd inkl. levering på dap-vilkår (incoterms 2010). det var
herefter haarslev industries, der skulle arrangere og bekoste transporten til køberen i mount
pleasant i texas. rotoren var en del af en tørringsmaskine til animalske bi-produkter og fisk.
                                               -4-
den 19. februar 2015 udstedte rederiet hapag-lloyd booking confirmation vedrørende
transporten af rotoren fra aarhus til houston til haarslev a/s med jonas rotbøl anført som
haarslevs kontaktperson.
den 20. februar 2015 sendte central oceans et tilbud til haarslev (med jonas rotbøl anført
som kontaktperson) på i alt 14.500 usd for transporten fra houston til mount pleasant i te-
xas. den 6. marts 2015 sendte central oceans efter yderligere forhandling med ntg projects
et nyt tilbud til på samme transport til ntg projects, som herefter indgik aftale med central
ocean om denne del af transporten for 13.000 usd.
af commercial invoice af 6. marts 2015 fra haarslev industries a/s til haarslev inc. i usa
fremgår, at rotoren skulle fragtes af rederiet hapag-lloyd fra aarhus, med afgang den 11.
marts 2015, via bremerhaven i tyskland, til houston og herefter videre til destinationen,
med ankomst senest den 14. april 2015. central oceans transport skulle stå for den sidste del
af transporten. fakturaen blev underskrevet af jonas rotbøl for haarslev.
faktura af 6. marts 2015 vedrørende landevejstransporten fra aarhus til søndersø blev ud-
stedt til ntg projects og lød på 7.306,90 kr.
den 12. marts 2015 sendte hapag-lloyd en faktura til ntg projects for transportomkostnin-
gerne på 75.181,98 kr.
den 19. marts 2015 udstede hapag-lloyd sea waybill for transporten til haarslev.
den 26. marts 2015 udstedte ntg projects faktura for opgaven til haarslev industries. fak-
turaen lød på 195.500 kr. og var ikke nærmere specificeret.
efter ankomst til houston den 10. april 2015 blev containeren med rotoren kørt til et midler-
tidigt opbevaringsområde på havneterminalen, hvor fragten skulle afvente toldklaring, ud-
levering og den videre transport til mount pleasant i texas. under opholdet på havnetermi-
nalen væltede vognchassiset med containeren, hvorved rotoren blev beskadiget.
                                                   -5-
samme dag kl. 9:15, amerikansk tid, sendte louis araujo, terminal manager hos hapag-
lloyd i la porte, texas, en e-mail til haarslevs amerikanske afdeling med følgende besked:
      ”imports,
      please note above 2 containers. hlxu 8691359 fts has turned over and into hlxu
      3621940 ot.
      “plea advise customers that this cargo will not be available for pickup until further no-
      tice. we have instructed ncb to survey the damages and customer is welcome to do a
      joint survey as well. just let us know when they want to do this.”
den beskadigede rotor blev herefter sendt retur til haarslev i søndersø.
besigtigelsesrapporter
codan forsikring anmodede den 14. april 2015 det amerikanske surveyor-firma dutour
laskay & strouse, inc. om at forestå en besigtigelse af den beskadigede rotor. der blev den
16. april 2015 foretaget en besigtigelse af rotoren ved opbevaringsområdet på havnetermina-
len i houston. til stede var bl.a. en ansat fra haarslev amerikanske afdeling, en repræsentant
fra den amerikanske kunde, en repræsentant fra shippers stevedoring company (firmaet
som i denne sag ubestridt var skyld i skaden) og suveyor tom o’keefe fra besigtigelsesfir-
maet. ifølge ”final report, survey report number 1563-01h15” af 8. juni 2015 var formålet
med besigtigelsesrapporten at (side 3):
      ”… to determine the nature, cause(s), and extent of the alleged damage sustained and to
      provide recommendations deemed necessary to mitigate any encountered loss.”
det fremgår af rapportens afsnit om “origin and circumstances of loss” bl.a. at:
      ”…personnel of shippers stevedoring company, la porte, texas, mounted the flat rack
      onto chassis no. tnpz 438919 and moved them to a dedicated storage area in the bar-
      bours cut terminal, la porte, texas, where they were parked in slot no. 221/35, pending
      u.s. customs clearance, pick up, on-carriage, and delivery to the intended final consign-
      ee.
                                                   -6-
    later that day, on april 10, 2015, the aforementioned chassis with flat rack and rotor
    turned over onto its left side, the rotor stuck and several of its shovels punctured the left
    side of adjacent open top container no. hlxu 3621940, impacted against, and came to
    rest on the ground.
    due to the impact and weight of the chassis, flat rack and rotor, the abovementioned
    open top container tipped to the left and its right side hit the adjacently parked trailer no.
    (???)z 412735 loaded with an empty flat rack no. hlxu 6687703.
    the aforementioned trailer and flat rack apparently sustained only minor cosmetic dam-
    age, if any, therefore, were not referred to or addressed further.
    (…)
    upon discovering the overturn, shippers stevedoring company reported it to the carrier
    and mr. louis arujo, terminal manager of hapag-lloyd (north america) inc., la porte,
    texas, usa, notified his company’s import deportment per e-mail…”
omkring skadesårsag konkluderes det i rapporten:
    “the damage is in keeping with the reported and documented accident, a rollover of
    chassis, flat rack and cargo, whereby the hm2266 rotor suffered impacts, shocks and re-
    sultant physical damage due to hitting an adjacent container and the ground.
    the root causes of the accident are human error, carelessness and negligence, i.e. the
    driver who drayed chassis no. tnpz 438919 with flat rack no. hlxu 8691359 and rotor
    no. 7b 141to their interim storage location failed to properly position, align and station
    the chassis.
    instead of putting the chassis straight in slot no. 221/35 with its rear tires resting against
    the concrete parking stop, the driver parked it too far forward and at an angle, which
    placed the left front landing leg of the chassis on the asphalt / tarmac surface instead on
    the reinforced concrete strip.
    subsequently, the high combined weight of chassis, flat rack, and cargo caused this land-
    ing leg to break through the paved surface and sink into the ground, resulting in the shift
    and uneven distribution of the weight of the load, which rolled over onto its left side, im-
    pacted against an adjacent full open top container, struck and came to rest on the ground.
    the incorrect placement of the landing leg was obvious and should have been noted and
    corrected by the driver when he lowered and secured the landing legs of the chassis.”
nedenstående billeder fremgår i besigtigelsesrapporten og er taget af shippers stevedoring
company den 10. april 2015:
 -7-                                                 -8-
efter at rotoren var transporteret tilbage til danmark med henblik på at vurdere omfanget af
skaden, anmodede haarslev og codan forsikring besigtigelsesfirmaet esbjerg besigt aps
om at udarbejde en besigtigelsesrapport. esbjerg besigt aps foretog deres første besigtigelse
den 9. november 2015, hvor – ud over surveyoren – steen lundsgaard og jørgen ormhøj fra
haarslev deltog.
det fremgår af besigtigelsesrapporten af 26. maj 2016 (ref.: 5212/15), at der ved den visuelle
inspektion den 9. november 2015 bl.a. blev observeret at:
      ”…that the unit had been damaged as already ascertained by surveyor tom o’keefe dur-
      ing the survey in usa, i.e. approx.. 4 feed shovels were broken off, see photos (…). 20
      shovels were bent and deformed to a various extent, see photos (…) and the edges of
      some of the outer wearing rings at the discs themselves were rusty due to contact with
      other metal parts, see photos (…).”
den 24. november 2015 foretog esbjerg besigt aps den anden besigtigelse af rotoren, hvor
der ud over surveyor deltog tre repræsentanter fra haarslev, herunder steen lundsgaard, og
en repræsentant fra hapag-lloyd.
under besigtigelsen blev der konstateret yderligere skader på rotoren, idet disc nr. 42 tillige
var beskadiget. derudover blev der konstateret:
                                                   -9-
”
  -   no axial bending along the centerline.
  -   one disc (no. 42) wobbles +/- 5 mm, local deformation +/- 15 mm when rotated (side to
      side)
  -   no other visible deformation of the pressurized part of the vessel.
  -   dirt/soil can be seen on paddles and brackets.”
ifølge besigtigelsesrapporten opgjorde haarslev maskinens værdi efter skaden (og uden re-
paration) til 90.000 kr. dog havde opgørelsen af salgsværdien en del usikkerheder forbundet
med sig, idet det kunne tage lang tid at sælge rotoren (i repareret form), da køberen i så fald
skulle være indforstået med, at rotoren ikke længere var asme certificeret. haarslev estime-
rede, at en reparation af rotoren, inkl. transportudgifter, certifikation af rotoren mv. ville ko-
ste 2.572.123 kr. de reparerede rotor forventede haarslev at kunne sælge for 2.000.000 kr.,
hvilket fremgår af tabsopgørelsen (som ikke bestrides af sagsøgte) i besigtigelsesrapporten:
      ”expenses in total (…)                                    dkk 2.572.123,00
      + extra certification costs                               dkk       50.000,00
      in total                                                  dkk 2.622.123,00
      less expected sales price of the renovated unit           dkk 2.000.000,00
      costs in total                                            dkk 622.123,00”
det fremgår endvidere, at kunden jbs pilgrim’s pride i mount pleasant modtog en helt ny
rotor efterfølgende.
haarslev fik den 18. juli 2016 udbetalt 843.018,81 kr. i erstatning af codan forsikring a/s,
hvorefter codan forsikring indtrådte i haarslevs krav mod ntg projects.
codan forsikring rettede herefter krav mod ntg projects om betaling af 622.123,00 kr,.
den 9. august 2016 afviste ntg projects, ved direktør jonas rotbøl, kravet fra codan, idet
det blev anført bl.a. at:
      ”… jeg og ntg projects a/s ikke har været kontraherende fragtfører i benævnte sag.
                                                    - 10 -
      jeg har i min egenskab hos haarslev, været ansat som formidler af transportopgaver, på
      kontrakt-, på vegne af-, for regning- og ansvar haarslev industries. dette er alle parter
      blevet oplyst og gjort bekendt med i tidligere (vedlagte) korrespondance.
      udover min rolle kun som formidler, skal der henvises til at alle papirer, meget sigende,
      kun fremviser haarslev industries, herunder sea waybill og booking confirmation til
      hapag-lloyd.
      jeg og ntg projects a/s er således ikke part i denne sag, der bedes rettet mod rettet ved-
      kommende – i min bedste overbevisning rederen hapag-lloyd i hvis varetægt godset be-
      fandt sig, da skaden skete…”
jonas rotbøl sendte den 1. marts 2016 en e-mail til steen lundsgaard, hvori han bl.a. skrev:
      ”hej steen
      (…)
      hvad går den samarbejdsaftale ud på (denne svare jeg selv på)
      >> jeg, jonas rotbøl var ansat som formidler af transportopgaver, på kontrakt-, på vegne
      af-, for regning og ansvar haarslev industries. se kontrakten/samarbejdsaftalen.
      er ntg kontraherende speditør?
      nej, ntg er ikke kontraherende speditør, men formidler på vegne af haarslev industries.
      eller hvilken rolle spiller de?
      >> se mit svar ovenfor. jf min kontrakt, handler jeg i alt jeg gør, på vegne af haarslev in-
      dustries.
      hvor meget af transporten er booket igennem dem?
      >> se mine svar ovenfor. alle bookinger er foretaget igennem mig.
      det er vigtigt i denne situation at fastslå min formidler rolle på vegne af jer, haarslev in-
      dustries.
      alle bookinger er foretaget af mig igennem haarslev, på haarslev mail (!) og bekræftet
      retur til haarslev af bla. hapag-lloyd,
      jeg vedlægger som bilag, ordre bekræftelsen returneret til haarslev samt waybill med
      haarslev som ordregiver/afsender.
      jf. grundlaget som formidler, nsab2000 §24 (nsab2015 §22), handler jeg på vegne-, reg-
      ning- og ansvar af haarslev industries, og er derfor ikke ansvarlig i ntg regi, for 3.
      mands handlinger ved udførelsen af transport.
      steen, du skal derfor retur til dit forsikrings selskab, der selv skal stå for udredningen
      med hapag-lloyd, i hvis varetægt skaden er sket
      (…)”
                                                - 11 -
forklaringer
der er under sagen afgivet forklaring af jonas rotbøl, henrik sørensen og steen lundsgaard.
jonas rotbøl har forklaret bl.a., at han er partner i ntg projects a/s med en ejerandel på
49%. han er administrerende direktør og daglig leder. han blev ansat som shippingmanager
hos haarslev industries i 2003. på det tidspunkt var virksomheden meget lokalt orienteret,
og han var således med til at få virksomheden ud på det globale marked.
da han blev ansat ved haarslev, sørgede han bl.a. for transporten af varer. da han selv var
uddannet speditør, kunne han springe nogle led over, idet han kontraherede direkte med re-
derierne. da virksomheden blev større, fik han nogle medhjælpere i sit team. han var heref-
ter transportansvarlig og shippingmanager, og hans shippingassistenter tog sig af småtinge-
ne.
han handlede løbende med ntg (nordic transport group) under sin ansættelse hos haars-
lev. ntg var en lastbilstransportvirksomhed primært indenfor stykgodstransport. stifteren
af ntg, jørgen hansen, ville gerne udvide med projekttransporter, og han ville gerne have
jonas rotbøl til at opstarte en selvstændig afdeling for projekttransporter. ntg har ca. 20
driftsselskaber, som hver især er specialiserede inden for specifikke transportgrupper og ef-
ter geografisk opdeling.
i november 2014 stiftede han ntg projects a/s, hvilket han meddelte henrik sørensen. han
var på det tidspunkt ansat som funktionær hos haarslev industries, og de aftalte i slutningen
af 2014, at han skulle stoppe hos haarslev den 1. februar 2015. ntg projects skulle herefter
opstartes den 1. marts 2015, så der var tid til at finde en efterfølger til hans stilling hos haars-
lev. da dette ikke skete, drøftede de om ntg og haarslev skulle samarbejde, hvilket resulte-
rede i samarbejdsaftalen (bilag 2) mellem dem, da de begge ønskede ”business as usual”.
han skulle herved fortsætte med projekttransporterne, men han skulle ikke længere udføre
de øvrige opgaver hos haarslev. hans rolle som formidler bestod i at hjælpe og forestå de af-
talte ydelser. ved samarbejdsaftalens indgåelse drøftede de ikke ansvaret herfor. tanken var,
                                              - 12 -
at han skulle arbejde som hidtil. samarbejdsaftalen løb i 4-5 måneder, hvor han gennemførte
20-30 transporter for haarslev.
steen lundsgaard startede den 15. februar 2017 i hans tidligere stilling. han var selv på vin-
terferie på det tidspunkt.
årsagen til at han den 11. marts 2015 sendte en e-mail fra sin e-mailadresse hos haarslev in-
dustries til sin nye e-mailadresse hos ntg var, at han arbejdede i to forskellige systemer og
havde brug for registrering af informationen i begge selskaber. det var haarslev der bestem-
te, hvordan hans underskrift på haarslev e-mailen skulle se ud.
transporten af rotoren var en projekttransport, som han forberedte i god tid. han undersøg-
te transportformen, indhentede priser og tilbud på service. alle informationerne blev lagt
ind i haarslevs produktionssystem xal.
bookingen hos hapag-lloyds skete online via haarslevs system. fakturering skulle ske di-
rekte til ntg, således at haarslev kun modtog én samlet faktura pr transport. oplysningerne
om priser mv. befandt sig hos haarslev. central ocean udførte aldrig transporten til kunden.
såfremt transporten ikke blev gennemført, skulle haarslev ikke betale central ocean.
da han modtog besked om, at rotoren var væltet, skrev han ”as our insurance” i e-mail til
klaus hansen. ved denne formulering henviste han til, at det var haarslevs forsikring, der
skulle dække skaden, da risikoen først overgik ved afleveringen på kundens adresse. haars-
lev havde derved risikoen på tidspunktet for skaden.
ved kursomregningen brugte han ikke den samme kurs, som hans bank ville bruge overfor
ham, men han brugte en alm. valutaomregner.
henrik sørensen har forklaret bl.a., at han var ansat i salgsafdelingen hos haarslev, hvorefter
han for 1,5 år siden blev coo. han er uddannet maskiningeniør.
                                                - 13 -
den pågældende maskines formål var at tørre fiskemel. dampen i rotoren fordamper vandet
fra kødet eller fiskemelet væk. rotoren vejer ca. 70 tons, og der er tale om et standardpro-
dukt på deres fabrik.
den beskadigede maskine blev returneret til danmark for at få en værkstedsvurdering af
skadens omfang. kunden ville ikke modtage den beskadigede rotor. det er meget vigtigt, at
kundens maskine er pålidelig. der var tale om en stødskade, og det ville være farligt, hvis
dampen kunne komme ud af maskinen. den, ifølge survey rapporten, opgjorte skrotværdi
på 90.000 kr. var sikkert korrekt.
rapportens omtalte ”asme certification” er et amerikansk certifikat, som skal opfyldes. hvis
noget er lavet efter asme-reglerne, kan det ikke dobbelt-certificeres. haarslev er asme cer-
tificerede på fyn og i kina. amerikanske kunder vil ikke acceptere, at maskinen er produce-
ret i kina, hvilket også var årsagen til, at maskinen blev fragtet tilbage til danmark efter dens
beskadigelse.
der er ikke nogen udgifter i survey rapportens opgørelse, der springer i øjnene. priserne på
en transport behøver ikke at være ens begge veje. ligeledes virker estimatet på 2.000.000 kr. i
lavere salgspris ikke usandsynligt. han havde ikke før maskinen blev beskadiget overvejet,
hvem der skulle bære tabet ved en transportskade.
samarbejdsaftalen mellem haarslev og ntg projects blev udarbejdet af begge parter, men
det første udkast kom fra jonas rotbøl. haarslevs udfordring var, at deres vigtigste medar-
bejder fra shippingafdelingen pludselig forsvandt, hvorfor de ønskede et fortsat samarbejde
med ham. jonas rotbøl havde fortsat fuld adgang til alle haarslevs systemer. han betragtede
ham som en deltidsmedarbejder med en usædvanlig aflønning. de overvejede ikke, hvad der
skulle ske, hvis noget gik galt i samarbejdet. han husker ikke, at de har drøftet jonas rotbøls
underskrift på e-mails fra haarslev.
jonas rotbøl foreslog, at steen lundsgaard overtog jonas rotbøls stilling. steen lundsgaard
blev først ansat kort før jonas rotbøl stoppede. de indgik samarbejdsaftalen fordi de ønske-
                                                - 14 -
de ”business as usual” indtil der kom styr på afdelingen. jonas rotbøl fortsatte som om intet
var hændt og havde adgang til alle haarslevs systemer. samarbejdsaftalen skulle løbe i to
måneder, han er usikker på om jonas rotbøl fortsatte efter de to måneder
han ved ikke om maskinen er solgt, eller om den fortsat befinder sig hos haarslev.
steen lundsgaard har forklaret bl.a., at han blev ansat hos haarslev i februar 2015, men han
arbejder der ikke længere. han er uddannet speditør og har ca. 30 års erfaring inden for
shippingbranchen. ved sin ansættelse var det jonas rotbøl, der overleverede afdelingen til
ham.
transporter af rotorer var omfattende og skulle således planlægges nøje. hvis transporten
skete igennem en speditør, var det speditøren, der stod for de nærmere aftaler og havde an-
svaret for, at varen kom frem til den aftalte tid. hvis der var skade på godset, var det spedi-
tøren, der blev holdt ansvarlig.
jonas rotbøl fungerede som formidler og var en fast del af huset. han optrådte ikke som en
dissideret speditør. jonas rotbøl var involveret i de sager, som han fandt nødvendig, at jonas
rotbøl var med i. han kender ikke forskellen på fordelingen af ansvar mellem en speditør og
en formidler. jonas rotbøl indhentede selv tilbud i sit netværk af speditører eller agenter.
ntg projects var i konkurrence med andre firmaer for at indhente de bedste priser på trans-
porten. en speditør udfører selve opgaven, som en kontraherende eksportør. en formidler
kan godt stå for hele transporten.
haarslev kunne formentlig matche ntg projects faktura af 26. marts 2015 med nogle tilbud
eller fakturaer, som de var i besiddelse af i form af e-mails mv. han havde et godt samarbej-
de med jonas rotbøl. jonas rotbøl havde ikke adgang til haarslevs arkiverede e-mails, men
han havde fortsat en haarslev e-mail. samarbejdet med jonas rotbøl varede længere end de
to måneder, som samarbejdsaftalen løb. jonas rotbøl var ikke ansat hos haarslev. han be-
tragtede ham ikke som en medarbejder i sin afdeling.
                                                  - 15 -
i mail af 19. februar 2016 skrev han, at sagen blev ”håndteret af ntg projects”. med dette
mente han, at ntg fortsatte med selve formidlingen af transporten, da jonas rotbøl opstar-
tede ntg. jonas rotbøl blev ansat som sparringspartner hos haarslev i den konkrete sag.
han anså hapag lloyd som den kontraherende transportør. han forventede derfor ikke, at
det var jonas rotbøl, der skulle betale codan forsikring. han drøftede dette med klaus
hansen fra codan forsikring.
han ved ikke om maskinen efterfølgende er blevet solgt.
parternes synspunkter
for sagsøger, codan forsikring a/s, er der i det væsentlige procederet i overensstemmelse
med påstandsdokumentet af 11. august 2017, bortset fra et spørgsmål om indsigelse mod
vedrørende søgsmålskompetence, som codan også procederede på, men som ntg frafaldt
under sin procedure. af codans påstandsdokument fremgår bl.a.:
      ”codans anbringender
      4. overordnet
      det gøres overordnet gældende, at skaderne på hm2266-rotoren er opstået som en direk-
      te følge af ntg projects', i sin egenskab af kontraherende transportør, eller nogen, for
      hvem ntg projects hæfter, fejl og forsømmelse ved håndteringen af containeren med
      hm2266-rotoren i perioden, hvor hm2266-rotoren var i ntg projects varetægt. det gøres
      på denne baggrund gældende, at ntg projects således er pligtige at erstatte codans tab i
      forbindelse med denne sag på baggrund af det beskrevne hændelsesforløb, jf. søl. §§ 274
      og 275.
      …
      6. ntg projects' ansvar som kontraherende transportør
      overordnet gøres det gældende, at ntg projects har påtaget sig transportopdraget som
      kontraherende transportør, og det bestrides således, at ntg projects alene har status af
      formidler.
      6.1. samarbejdsaftalen [e s.33-34]
      jonas rotbøl var tidligere ansat som funktionær hos haarslev. jonas rotbøl opsagde per
      1. marts 2015 sit job hos haarslev og overgik efterfølgende til en stilling som speditør hos
      projektspeditøren ntg projects. det blev i denne forbindelse aftalt, at jonas rotbøl skulle
      arrangere og forestå projekttransporter for haarslev på vegne af projektspeditøren ntg
      projects [e s. 33-34].
                                              - 16 -
det var således i ntg projects' regi, at jonas rotbøl påtog sig transportopdraget for
haarslev, fra søndersø i danmark og til haarslevs kunde i usa. ntg projects viderekon-
traherede alle dele af transportopdraget til undertransportører, herunder søtransporten
fra danmark til usa til linjerederiet hapag-lloyd, og det gøres gældende, at ntg pro-
jects hæfter for skader på hm2266-rotoren opstået i forbindelse med transporten som føl-
ge af fejl og forsømmelser udvist af en af ntg projects undertransportører.
det bestrides, at det faktum, at der mellem haarslev og ntg projects er indgået en sam-
arbejdsaftale, medfører, at ntg projects har status af formidler.
således er der ikke udtrykkeligt gjort opmærksom på, at ntg projects alene påtager sig
opgaverne som formidler af transportopdraget forud for transporten, hverken i samar-
bejdsaftalen eller på anden måde, og det gøres gældende, at ntg projects – som påberå-
ber sig denne særstatus af formidler – er nærmest til at bære ansvaret herfor. således gø-
res det også gældende, at ntg projects' ansvar ikke skal bedømmes efter det mildere
formidleransvar, men derimod bedømmes ud fra normen for transportøransvaret, der
bl.a. medfører, at ntg projects også hæfter for sine undertransportøres fejl og forsøm-
melser i forbindelse med transporten.
ligeledes kan aftalen om ntg projects' fortjeneste på transportopdraget – betaling af et
tillæg af 12,5 % på de pågældende fragtregninger [e s. 34], ca. dkk 20.000 – ikke støtter et
anbringende om, at ntg projects alene må anses for at være formidler af transportop-
draget. således overstiger ntg projects' økonomiske interesse i at forestå transporter på
vegne af haarslev langt en normal honorering af et formidleropdrag, og det gøres gæl-
dende, at denne økonomiske interesse støtter og medfører, at ntg projects har påtaget
sig at udføre transporterne for haarslev som kontraherende transportør og ikke som
formidler. i tillæg hertil bemærkes det, at det efter det oplyste ikke er et enestående op-
drag mellem ntg projects og haarslev.
6.2. ntg projects' faktureringsgrundlag
ntg projects' bemærkninger om, at der har været fornøden gennemsigtighed og åben-
hed gennem forløbet omkring transporten, og at faktureringen er sket med fornøden
transparens, bestrides i sin helhed.
haarslev har ikke haft indflydelse på transportens tilrettelæggelse, og alle fakturaer fra
de anvendte undertransportører er udstedt direkte til ntg projects og ikke til haarslev.
ntg projects har fremsendt en samlet faktura til haarslev – sagens bilag a [e s. 47] –
med én samlet pris på dkk 195.500 og uden underbilag. fakturaen er ikke opgjort med
de fornødne udspecificeringer af hver enkelt opgave, der er udført, og ligeledes er ntg
projects' fortjeneste for transporten ikke angivet som en selvstændig post. også af disse
grunde fastholdes det og gøres det gældende, at ntg projects skal anses som kontrahe-
rende transportør.
i denne sammenhæng gøres det gældende, at der kan – og skal – stilles store krav til, at
transportopdraget er afregnet nøje i henhold til samarbejdsaftalen. selv meget små afvi-
gelser fra det aftalte vil medføre, at der er tale om en såkaldt "egen pris", og at ntg pro-
jects derfor må anses at have status som transportør og ikke som formidler.
hertil gøres det gældende, at ntg ikke har fremlagt fornøden dokumentation for, at af-
regningen af transporten er sket i nøje overensstemmelse med aftalen herom. ntg pro-
jects har fremlagt:
- faktura fra hapag lloyd på dkk 751181,98 [e s. 42]
- faktura fra era-transport a/s på dkk 7.306.90 [e s. 43]
- tilbud på sluttransport i usa fra central ocean på usd 13.000 [e s. 40].
                                                    - 17 -
      det samlede beløb af disse tre poster tillagt 12,5 % skal ifølge ntg projects angiveligt
      udgøre grundlaget for faktureringen af transporten på i alt dkk 195.500. ntg projects
      har dog ikke på behørig vis – trods opfordring hertil – fremlagt fornøden dokumentation
      for, hvilken kurs der er anvendt ved omregningen fra usd til dkk. det er således ikke
      muligt at kontrollere ntg projects' afregning af transportopdraget, og det gøres gælden-
      de, at retten skal tillægge dette processuel skadevirkning for ntg projects.
      det faktum, at både booking confirmation [e. s. 35] og sea waybill [e. s. 44] er udstedt i
      haarslevs navn, medfører ligeledes ikke, at ntg projects alene kan anses som formidler
      af transportopdraget. der kan være mange årsager til at anføre haarslevs navn på denne
      dokumentation – herunder toldmæssige forhold mv. – og ntg projects' bemærkninger
      herom bestrides.
      7. ntg projects' ret til ansvarsbegrænsning
      ntg projects har gjort gældende, at sagen skal bedømmes efter den amerikanske "sølov"
      cogsa med den virkning, at ntg projects kan begrænse sit ansvar til usd 500 pr.
      transportenhed. dette bestrides.
      det fremgår udtrykkeligt af sea waybill [e s. 44], at port of loading (leveringstedet) er i
      aarhus, og at sea waybill (transportdokumentet) er udstedt i københavn. på denne bag-
      grund gøres det gældende, at den danske sølov – herunder bestemmelserne i kapitel 13 –
      finder præceptiv anvendelse i denne sag, jf. søl §§ 252 og 254.
      ansvarsperioden for ntg projects' ansvar følger af sølovens § 274 i kapitel 13. heraf
      fremgår det, at perioden for ntg projects' ansvar for skader på hm2266-rotorens efter
      sølovens bestemmelser udstrækkes til udlevering fra havneterminalen. ntg projects' an-
      svar efter søloven gælder derfor skader opstået på havneterminalen før udleveringen af
      hm2266-rotoren til videretransport.
      videre følger det af sølovens § 275, at ntg projects, som kontraherende transportør, hæf-
      ter for fejl og forsømmelser udvist af dennes underleverandører i forbindelse med trans-
      porten.
      således gøres det gældende, at ntg projects hæfter for stevedoreselskabets shippers
      stevedoring company ansvarspådragende handlinger ved håndteringen af containeren
      med hm2266-rotoren på havneterminalen i houston (den direkte årsag til codans tab),
      jf. søl §§ 274 og 275.
      8. tabsopgørelse
      det ses ikke, at ntg projects har gjort konkrete materielle indsigelser over for codans
      tabsopgørelse, som codan skal forholde sig til. ntg projects' konkrete indsigelse har
      alene vedrørt codans søgsmålskompetence, som er behandlet ovenfor i afsnit 5.
      således gøres det gældende, at codans tab er behørigt opgjort og dokumenteret ved sur-
      vey report ref.: 5212/15 [ e s.106-125] til dkk 622.123 svarende til den nedlagte på-
      stand.”
for sagsøgte, ntg projects a/s, er der i det væsentlige procederet i overensstemmelse med
påstandsdokumentet af 11. august 2017, dog således at en indsigelse om søgsmålskompeten-
ce (dokumentation for den køberetlige risiko) blev frafaldet og således er udeladt nedenfor.
af påstandsdokumentet fremgår bl.a.:
      ”2. sagsfremstilling, indsigelser, bestridelser mv.:
                                                - 18 -
2.1. vedrørende ntg projects rolle:
ntg projects samarbejde med haarslev blev til i forlængelse af, at den tidligere hos
haarslev ansatte jonas rotbøl, opsagde sin stilling for at starte egen selvstændig projekt-
speditørvirksomhed (en virksomhed som blev til ntg projects a/s). idet jonas rotbøls
opsigelse hos haarslev efterlod et ”hul” og en sårbarhed indtil stillingen var genbesat og
den nye medarbejder havde fået fuld indsigt og erfaring i virksomhedens drift af de logi-
stikrelaterede forhold, som jonas rotbøl havde forestået, blev der aftalt en glidende
overgangsperiode, hvor jonas rotbøl skulle fortsætte med at håndtere haarslevs projekt-
transportrelaterede opgaver, men nu som selvstændig og overfor haarslev i egenskab af
formidler. således blev det aftalt mellem parterne – hvad også fremgår af den som bilag 2
fremlagte samarbejdsaftale – at jonas rotbøl skulle assistere haarslev ”… med projekt-
transporter og diverse andre shippingrelaterede arbejdsopgaver…” etc. det var i tilknytning
hertil en udtalt ambition og en for begge parter fuldstændig velkendt forudsætning, at
der i samarbejdet skulle være ”… gennemsigtighed og åbenhed…”, som nævnt i aftalen,
herunder således at opgaverne skulle laves af jonas rotbøl til ”…net/net kost efter bedste
formåen…” og endelig således, at vederlæggelsen herfor skulle ske ved at ”jonas rotbøl
modtager 12,5% i ekspeditions gebyr for sin ydelser, som løbende tillægges fragtregningerne for
projekterne.” (sic). i praksis, og som anført i samarbejdsaftalen, fortsatte jonas rotbøl med
at have sin gang hos haarslev, ligesom han fortsat havde en ”haarslev”-e-mailadresse og
adgang til haarslevs it-system. under hele perioden var det således både velkendt som
accepteret af alle parter, at jonas rotbøl og ntg projects i henhold til samarbejdsaftalen
skulle optræde som formidler uden selvstændigt (kontraherende eller direkte) transpor-
tøransvar overfor haarslev.
den i aftalen nævnte gennemsigtighed og åbenhed, blev da også efterlevet i praksis, idet
haarslev hele vejen igennem forløbet har været vidende om, hvilken transportør, der
blev formidlet til, ligesom transparensen også har været overholdt i forhold til afregnin-
gerne, idet de udførende transportørers fragtregninger har været tillagt de aftalte 12,5 % i
ntg projects afregninger overfor haarslev. det bemærkes hertil, at det, jfr. samarbejdsaf-
talens artikel 4, 4. afsnit var aftalt på forhånd mellem parterne, at prisgennemsigtigheden
blev tilvejebragt ved haarslevs mulighed for til enhver tid at udbede sig dokumentation
for transportørernes fragtregninger. kopi af de fragtafregningsbilag, som ntg projects er
i besiddelse af vedrørende denne transport er fremlagt som sagens bilag b. disse udgøres
af en afregning fra transportøren era, som forestod fortransporten fra haarslevs fabrik
til aarhus havn (stor dkk 7.306,90), og hapag-lloyds fragtafregning vedrørende søfrag-
ten fra aarhus til houston, texas, stor dkk 75.181,98. endvidere havde jonas rotbøl til-
bud liggende på sluttransport fra houston til den endelige destination (mt. pleasant, te-
xas) på usd 13.000,00, som med omregningskurs på tidspunktet modsvarede dkk
91.288,00, således at den samlede fragt for transporten var beregnet til 173.778,00, hvortil
blev tillagt formidlingshonoraret på 12,5 % (21.722,00), således at den samlede regning
blev stor dkk 195.500,00, modsvarende beløbet, der fremgår af bilag a.
ntg projects har ved omregning fra usd til dkk anvendt kurs 7,0221. til understøttelse
af retmæssigheden af den anvendte kurs, er, som sagens bilag j, fremlagt udskrift fra na-
tionalbankens statistik over usd/dkk-valutakursudviklingen i den relevante periode.
forholdene vedrørende afregning og valutakursomregning vil endvidere blive yderligere
belyst af sagsøgte ved forklaring under sagens hovedforhandling.
                                               - 19 -
med denne omregning er det samlede fakturabeløb opstået således:
hapag-lloyd:                dkk 75.181,98
era transport:              dkk 7.306,90
central ocean:              dkk 91.287,30 (usd 13.000 á kurs 7,0221)
formidling (12,5 %):        dkk 21.722,02
i alt:                      dkk 195.498,20
hvilket beløb er afregnet afrundet med dkk 195.500,00.
det bestrides, at ”[…] meget små afvigelse fra det aftalte vil medføre, at der er tale om en såkaldt
”egen pris”, som igen medfører, at ntg projects under alle omstændigheder må anses at være an-
svarlig som transportør/fragtfører og ikke som formidler” (sic), idet forholdene vedrørende af-
regning, herunder valutakursomregning og pris alene indgår som et blandt flere (ikke
nødvendigvis individuelt imperative) parametre, i en vurdering, som samlet skal afveje
forholdet vedrørende speditørens rolle. det fastholdes på ovenstående baggrund, at ntg
projects overfor haarslev har optrådt som formidler.
i den forbindelse bestrides det, som i replikkens pkt. 9 og 10 er anført om afregningen.
specificering af afregning var unødvendiggjort af parternes aftale om tillæg af 12,5 %.
endvidere er det helt sædvanligt, og kendetegnende for en formidler, at cash-flow for
forretningen passerer gennem formidleren, der overfor sin kunde påligner et gebyr. afta-
len mellem haarslev og ntg projects i denne sag var netop tilrettelagt således, at trans-
portaftalerne blev indgået via, men ikke gennem, ntg projects, herunder også for så vidt
angår ansvar for transportskader etc., uagtet at pengestrømmen gik gennem ntg pro-
jects.
til gennemførslen af den transport, som sagen omhandler, havde jonas rotbøl indhentet
tilbud på sluttransportdelen hos central oceans. det første tilbud, på usd 14.500,00, er af
20. februar 2015, sagens bilag e. som led i sin pligt til loyalt at træffe bedst mulig aftale
med transportøren på vegne haarslev, forhandlede jonas rotbøl dog dette oprindelige
tilbud ned i pris, hvad fremgår af sagens bilag f, som er et lignende tilbud, men nu på
usd 13.000,00.
vedrørende disse tilbud er det også væsentligt at bemærke, at det første tilbud er stilet til
haarslev industries, mens det seneste er stilet til ntg projects – begge tilbud er dog
fremsendt til jonas rotbøl på dennes ”haarslev”-e-mailadresser.
grunden til skiftet i adressat afspejler, at jonas rotbøl pr. 1. marts 2015 fratrådte sin stil-
ling hos haarslev, og påbegyndte arbejde i selvstændigt regi.
imidlertid ønskede haarslev (der som nævnt befandt sig i en presset situation grundet
jonas rotbøls opsigelse) populært sagt, at jonas rotbøl kunne assistere dem på en måde,
så der kunne opretholdes ”business as ususal”.
herunder ønskede haarslev i særdeleshed, at jonas rotbøl fortsat udfyldte sin hidtidige
rolle i forhold til haarslev, om end dette fremadrettet formelt skete i regi af jonas rotbøls
nye virksomhed. derfor ønskede haarslev, at jonas rotbøl fortsat i forbindelse med al
ekstern kommunikation vedrørende haarslev-forhold skulle anvende en af haarslev de-
fineret e-mail-autosignatur. denne signatur fremgår af sagens bilag g, hvor den ses an-
vendt den 11. marts 2015, og af sagens bilag h, hvor den anvendes i forbindelse med
                                                - 20 -
skadesagen, som nærværende sag omhandler. som det ses, angives ”jonas rotbøl as ship-
ping consultant for haarslev industries” – en ordlyd, som haarslev dikterede.
forholdet understreges eksplicit i bilag h, som er den indledende e-mailkorrespondance
vedrørende skadesagen, hvor jonas rotbøl fra en louis araujo via hapag lloyd og
panalpina modtager besked om skaden. denne besked videresender jonas rotbøl direkte
til klaus hansen fra codan, hvor han på vegne haarslev med ordene ”we just got these
and want to inform you as our insurance company […]” (min understregning), idet bemær-
kes, at codan jo var haarslevs forsikringsselskab, men netop som følge af konstellationen
ikke betragtedes som ekstern af jonas rotbøl. steen lundsgaard fra haarslev var cc på
denne korrespondance. jonas rotbøl anmeldte således selv skadesagen til codan.
at ntg projects alene har optrådt som formidler uden eget selvstændigt transportøran-
svar overfor haarslev, underbygges da også yderligere af de fremlagte transportdoku-
menter, såvel bilag 4 (booking confirmation fra rederiet hapag-lloyd) som bilag 5 (sea
waybill fra rederiet hapag-lloyd), der begge er udstedt direkte til haarslev, men der-
imod intetsteds nævner ntg projects.
2.2. vedrørende transportaftalen:
det som bilag 5 fremlagte søfragtseddel/sea waybill henviser til betingelser på bagsiden.
bagsiden indeholdende betingelserne for transportaftalen med rederiet hapag-lloyd er
dog ikke fremalgt. disse betingelser/bagsiden af fragtbrevet er fremlagt som sagens bilag
c. heraf fremgår en henvisning til cogsa (den amerikanske ”sølov” – ”carriage of
goods by sea act”) for så vidt transporter til usa (som i nærværende sag), således at
disse regler finder anvendelse på forhold, der indtræffer i lossehavnen, efter at godset har
forladt skibet (som her). uddrag af den relevante bestemmelse i cogsa, som fastsætter
en begrænsning stor usd 500,00 pr. transporteret enhed, er fremlagt som bilag d.
3. anbringender:
til støtte for den nedlagte frifindelsespåstand, gøres det gældende,
at     ntg projects overfor haarslev alene har optrådt uden selvstændigt transportan-
       svar for skader indtruffet mens godset var i udførende transportørers varetægt,
       herunder som formidler,
       idet    det mellem parterne var aftalt, at ntg alene optrådte som formidler,
       idet    der er tilvejebragt den for formidlerrollens opretholdelse fornødne transpa-
               rens, såvel vedrørende økonomi/pris/afregning som vedrørende den prakti-
               ske afvikling og gennemførsel af transportformidlingsopgaverne udført af
               ntg projects,
       idet    der på helt tilbørlig vis er formidlet til et internationalt kendt og anerkendt
               rederi i form af hapag-lloyd, hvorfor ntg ved tilrettelæggelsen af formid-
               lingsopgaven har varetaget haarslevs interesser med fornøden omhu,
at     sagsøger ikke har dokumenteret sin forsikringstagers tab, […] og
at     ntg projects derfor skal frifindes som påstået.
                                                   - 21 -
       til støtte for den subsidiære påstand, gøres det gældende,
       at     det relevante regelsæt til bedømmelse af ansvar hos ntg projects – om et sådant
              måtte kunne pålægges, hvad bestrides jfr. ovenfor – udgøres af transportdokumen-
              tets bestemmelser herom,
       at     der i transportdokumentet, som haarslev har været såvel fuldt bekendt med og ac-
              cepteret som gældende for transporten, henviser til cogsa-reglerne vedrørende
              skade, der indtræffer under håndtering af godset i amerikansk havn,
       at     ansvaret efter disse regler i påkommende fald kan begrænses til usd 500,00 pr.
              transporteret enhed, hvoraf der for nærværende transport var én, hvorfor det sam-
              lede ansvar for ntg projects i egenskab af kontraherende transportør overfor
              haarslev maksimalt er usd 500,00, og
       at     den subsidiære påstand i påkommende fald derfor skal tages til følge, således at
              ntg projects alene dømmes til betaling af usd 500,00.”
sø- og handelsrettens begrundelse og resultat
parterne er enige om, at transporten blev udført under parternes samarbejdsaftale af 22. ja-
nuar 2015, hvis formål er angivet til at være bl.a., at ”jonas rotbøl hjælper haarslev industri-
es med projekttransportopgaverne”. aftalen blev i første omgang indgået for en to måneders
periode og blev indgået i den periode, hvor jonas rotbøl sad i en opsagt stilling hos haars-
lev, hvor han varetog bl.a. projekttransportopgaverne. aftalen indeholder vilkår om, at jonas
rotbøl ville få adgang til en arbejdsplads, relevant systemadgang samt e-mailadresse hos
haarslev. det er endvidere i aftalen anført, at ”jonas rotbøl” modtager 12,5 % i ekspediti-
onsgebyr for sine ydelser, og at haarslev til enhver tid kunne forlange dokumentation for
priserne. det fremgår af de samstemmende forklaringer herom, at parternes intention med
aftalen var, at jonas rotbøl i en overgangsperiode, mens steen lundsgaard blev oplært, skul-
le varetage sine opgaver i haarslev som hidtil. henrik sørensen, som underskrev aftalen for
haarslev, har således forklaret bl.a., at ”… de ønskede ”business as usual”, indtil der kom styr på
afdelingen. jonas rotbøl fortsatte som om intet var hændt og havde adgang til alle haarslevs syste-
mer…”. steen lundsgaard har forklaret bl.a., at ”… jonas rotbøl fungerede som formidler og var
en fast del af huset… ”.
                                              - 22 -
der er på ovennævnte baggrund en særdeles stærk formodning for, at ntg projects i relati-
on til den konkrete transport varetog en opgave som formidler og ikke transportør. denne
formodning ændres hverken ved de udstedte transportdokumenter, herunder sea waybill
med haarslev som shipper, eller ved den afregning, som ntg projects har foretaget over for
haarslev industries for denne transport. som anført af ntg projects under deres procedure,
svarer de 195.500 kr. opkrævet af ntg over for haarslev således til den afrundede sum af
fragten fra hapag-lloyd, era og central ocean til ntg med et tillæg af 12,5 % (i alt
195.498,20 kr. med den af ntg anførte vekselkurs). det ændrer i denne sag heller ikke noget,
at dette regnestykke ikke blev udspecificeret af ntg projects på fakturaen til haarslev.
da ntg projects således har optrådt som formidler og ikke transportør, vil ntg project væ-
re at frifinde for codans påstand, som bygger på et transportøransvar.
efter sagens udfald, værdi, karakter og omfang skal codan forsikring betale sagsomkost-
ninger til ntg projects med 50.000 kr., som udgør et passende beløb til advokatudgifter
ekskl. moms.
                                     thi kendes for ret:
ntg projects a/s frifindes.
codan forsikring a/s skal inden 14 dage betale 50.000 kr. i sagsomkostninger til ntg pro-
jects a/s.
sagsomkostningsbeløbet forrentes efter rentelovens § 8 a.
jens boye                     mads bundgaard larsen                          ole sehested
               - 23 -
            (sign.)
         ___ ___ ___
udskriftens rigtighed bekræftes
  sø- og handelsretten, den
